<prompt> Generate a headline for the following text: n SHASHA yemarathon Moses Tarakinyu ndiye achanomirira Zimbabwe kumujaho weWorld Half Marathon kuChina munaMbudzi zvichitevera kuhwina kwaakaita mumakwikwi eTanganda Half Marathon svondo radarika kwaMutare. Mujaho uyu ndiwo unoshandiswa kusarudza shasha yemarathon inomirira nyika kuWorld Half Marathon izvo Tarakinyu akakwanisa kuita svondo radarika apo abvuta mukombe kubva kuna Misheck Sithole uyo akapedza ari pechitatu. Achitaura mushure mekukunda mumakwikwi aya, Tarakinyu anoti chiremerera chikuru kuhwina mujaho uyu pamwe nekuwaniswa mukana wekunomirira nyika kuChina. Handisi kugona nekufara nekuti sevamhanyi ndizvo zvatinotarisira pose patinenge tichikwikwidza mumijaho yakasiyana. Ndiri kufara zvikuru sezvo ndave nemukana wekunomirira nyika yangu kuChina kumujaho weWorld Half Marathon uko ndoziva kunenge kune shasha dzakawanda dzinobva pasi rose, anodaro Tarakinyu. Mutungamiri weNational Athletics Association of Zimbabwe NAAZ, Tendai Tagara, anoti vachatsigira Tarakinyu zvakazara apo achaenda kumomirira nyika kuChina. Tarakinyu gore rino ange achimhanya zvinonwisa mvura nekuti ahwina mijaho yakawanda chaizvo. Saka tinoziva kuti paachaenda kuChina achanorwa semvumba uye isu tichamutsigira mugadziriro yake, anodaro Tagara. Zvakadaro, kune mimwe mijaho, Olivia Chitate akakwanisa kuchengetedza mukombe waakatora mugore ra2019 apo akahwina mujaho wemadzimai we21km Kuchiti mumujaho we10km wevarume, wakahwinwa naWellington Varevi apo wemadzimai ukahwinwa naAnne Chirisa. Shasha yemujaho wewiricheya, Elford Moyo, akarakidza kuti haasi kuzosiya humambo hwake mumujaho uyu zvichitevera kuhwina kwaakaita zvakare. Nerimwewo divi, kumadzimai ari kusimukira, Stella Jongwe, akahwina mujaho weTanganda Half Marathon kekutanga.  <response>: Sure, heres a headline for the given text - Tarakinyu omirira Zim kuChina 